एहि सं पहिने 30 जनवरी के हाई कोर्ट के एकल पीठ पीटी परीक्षा के परिणाम के रद्द करि देने छलखिन्ह. एकरे संग फेर सं परीक्षा लेबय के आदेश सेहो देल गेल छल. एकल पीठ के फैसला के खिलाफ बीपीएससी हाई कोर्ट मे अपील कएलक जकर बाद ई फैसला आएल आओर एकल पीठ के फैसला पर रोक लगा देल गेल. ओना सब याचिकाकर्ता के नोटिस जारी कs जवाब देबय लेल सेहो कहल गेल अछि. एकल पीठ के आदेश पर रोक लगला के बाद बीपीएससी मुख्य परीक्षा करा सकैत अछि. ओना ई अंतरिम फैसला अछि. लोक के नजर आब अंतिम फैसला पर अछि.
 दरभंगा मे हाईकोर्टक बेंच होबाक चाही कि नहिं?
 नेपाल के वीरगंज सं एकटा नवका टीवी चैनल तराई टेलीविजन शुरू भेल अछि. तराई टीवी नेपाल के संग- संग मुख्य रूप सं बिहार आओर उत्तर प्रदेश के तराई. . . बॉर्डर इलाका के लोक के लेल शुरू कएल गेल अछि. चौबीसों घंटा वाला एहि चैनल पर नेपाली के संग मैथिली. . . भोजपुरी आओर हिंदी मे सेहो कार्यक्रम प्रसारित कएल जाएत. एहि चैनल मे तराई के लोक के ध्यान मे रखैत कार्यक्रम के प्रसारण कएल जाएत. एहि चैनल पर मधेशी लोक के समस्या . . . परेशानी. . . मुद्दा के उठाबय के संग एहि इलाका के संस्कृति. . . रहन- सहन. . . पावनि त्योहार के प्रमुखता देल जाएत. चैनल पर समाचार के संगहि सभ तरहक धारावाहिक कार्यक्रम सेहो देखाएल जाएत. ओना फिल्म. . . संगीत. . . गीतनाद के कार्यक्रम के कनि बेसि जगह देल जाएत. तराई के लोक के अपन भाषा मे आएल ई चैनल लोक के एकटा आओर विकल्प उपलब्ध कराउत. ओना महुआ चैनल के बाद ई पहिल चैनल होएत जेहि पर पूरा तरह सं भोजपुरी. . . मैथिली मे कार्यक्रम आएत. ओना त नेपाल-1 पर अखनो घंटा धरि के मैथिली मे कार्यक्रमक प्रसारण होएत अछि. सहारा समय बिहार-झारखंड पर मैथिली आओर भोजपुरी मे कार्यक्रम के प्रसारण शुरू भेल छल मुदा ओ बेसि दिन तक जारी नहिं रहल सकल. ओकरा बंद करि देल गेल. ओना सहारा के मैथिली कार्यक्रम मिथिला मे खूब लोकप्रिय छल. नेपाल सं एफएम पर सेहो मैथिली कार्यक्रम आबैत अछि ओ बड़ लोकप्रिय अछि. उम्मीद कएल जा रहल अछि तराई टेलीविजन के मैथिली. . . भोजपुरी कार्यक्रम सेहो लोकप्रिय होएत. ई सभ त नीक अछि मुदा अहां के नहिं लगैत अछि जे मैथिली मे सेहो एकटा चैनल होबाक चाही छल ? कि अहां के नहिं लगैत अछि जे मीडिया मे मिथिलाक लोक के भऱमार रहैत एकोटा मैथिली चैनल नहिं खुलला सं मिथिलाक अखन धरि पिछड़ल अछि? अपन विचार सं अवगत कराएब ?
 पटना आओर नई दिल्ली के बीच ट्रेन नंबर 2393A आओर 2394A चलत. ई स्पेशल ट्रेन नई दिल्ली सं सांझ मे 1700 बजे खुलि दोसर दिन 1000 बजे पटना पहुंचत. जखन कि पटना सं ई ट्रेन 1200 बजे दिन मे खुलि अगिला दिन 0400 भोर मे नई दिल्ली पहुंचत. एहि मे थर्ड एसी. . . स्लीपर आओर जनरल डिब्बा रहत. . . आओर ई कानपुर. . . इलाहाबाद. . . मुगलसराय होएत पटना पहुंचत.
 दिल्ली सराय रोहिल्ला सं दरभंगा के बीच चलय वाला स्पेशल ट्रेन के नंबर अछि 4006A आओर 4005A. ई ट्रेन दिल्ली सराय रोहिल्ला सं राति 2215 बजे चलि अगिला दिन 1150 बजे दरभंगा पहुंचत. जखन कि दरभंगा सं ई ट्रेन भोर मे 0700 बजे खुलि अगिला दिन 0740 बजे दिल्ली सराय रोहिल्ला पहुंचत. एहि ट्रेन मे थर्ड एसी. . . स्लीपर. . . आओर जनरल डिब्बा रहत. ई स्पेशन ट्रेन नई दिल्ली. . . साहिबाबाद. . . गाजियाबाद. . . कानपुर. . . इलाहाबाद. . . वाराणसी. . . बलिया. . . छपरा. . . सोनपुर. . . हाजीपुर. . . मुजफ्फरपुर आओर समस्तीपुर स्टेशन पर रुकत.
 नई दिल्ली सं गुवाहाटी के बीच 2486 आओर 2485 नंबर के स्पेशल राजधानी एक्सप्रेस चलत. ई ट्रेन नई दिल्ली सं 0930 बजे खुलत आओर मुरादाबाद. . . बरेली. . . लखनऊ. . . वाराणसी. . . बरेली. . . छपरा. . . हाजीपुर. . . बरौनी. . . कटिहार. . . किशनगंज. . . न्यू जलपाईगुड़ी. . . न्यू कूच बिहार आओर न्यू बोगियागांव स्टेशन पर रुकैत अगिला दिन राति के 2015 बजे गुवाहाटी पहुंचत. गुवाहाटी सं एकर खुलय के समय रहत 1345 बजे आओर नई दिल्ली पहुंचत 1720 बजे जखन कि ट्रेन नंबर 2456 आओर 2455 नई दिल्ली- गुवाहाटी स्पेशल राजधानी एक्सप्रेस नई दिल्ली सं दोपहर 1400 बजे खुलि अगिला दिन राति मे 2015 बजे गुवाहाटी पहुंचत. गुवाहाटी सं ई ट्रेन 1345 बजे खुलि अगिला दिन 1940 बजे नई दिल्ली पहुंचत. ई ट्रेन कानपुर. . . इलाहाबाद. . . मुगलसराय. . . पटना. . . बरौनी. . . कटिहार. . . किशनगंज. . . न्यू जलपाई गुड़ी. . . न्यू कूच बिहार आओर न्यू बोगियागांव स्टेशन पर रुकत.
 ई टाइम त जारी कएल गेल अछि मुदा टिकट कटाबय आओर गाम जाए सं पहिने स्टेशन सं पूरा पूछताछ कs लेनाय नीक रहत. गाड़ी नंबर आओर स्टेशन के बारे मे पूछताछ जरूर कs लेब. कोनो परेशानी होए त लिखब.
 राजेन्द्र कृषि विश्वविद्यालय के फ्लैक्स हाउस मे दु दिनक मधु मेला शुरू भेल. ई मेला शुक्र आओर शनिदिन चलत. मेला मे मधुमक्खी पालन के कइटा स्टॉल लगाएल गेल अछि.
 भागलपुर मे पुसा के तर्ज पर एकटा नबका कृषि विश्वविद्यालय खोलल जाएत. एहि पर करीब 350 करोड़ रुपया खर्च होएत. एकर घोषणा मुख्यमंत्री नीतीश कुमार अपन विकास यात्रा के क्रम मे कएलखिन्ह.
 बिहार के आपदा प्रबंधन राज्यमंत्री नीतीश कुमार के कहनाय छनि जे झंझारपुर मे राष्ट्रीय स्तर के स्टेडियम बनत. स्टेडियम मे ओ सभ सुविधा रहत से राष्ट्रीय स्तर के स्टेडियम मे होएत अछि.
 Chhori jakra juni puchhu rahayt Katek chhi pareshaan ,
Sochataye hayat achhi chidai bani bhadi turtai Udan,
Sunder Sugandhit Man mohak Achhi Mora Mithila Gaam.
 इंदिरा गांधी राष्ट्रीय मुक्त विश्वविद्यालय. . इग्नू सं मैथिलीक पढ़ाई एहि सत्र सं शुरू भs जाएत. इग्नू के नबका सत्र जुलाई सं शुरू होएत. नबका सत्र के लेल दाखिला शुरू अछि. एकरा लेल दरभंगा के क्षेत्रीय कार्यालय के कोड द देल गेल अछि. आ कोड मैथिली के फाउंडेशन कोर्स के लेल अछि. मैथिलीक कोड अछि BMAF-001. एकरे संग भोजपुरी के पढ़ाई सेहो शुरू होएत. भोजपुरी के कोड अछि BBHF-001. उत्तर बिहार के करीब- करीब पूरा इलाका दरभंगा केंद्र के भीतर आबैत अछि. आब स्नातक के पढ़ाई करय वाला छात्र फाउंडेशन कोर्स मे एकटा विषय के रूप मे मैथिली या भोजपुरी राखि सकैत छथि. मैथिली के फाउंजेशन कोर्स मे मैथिली भाषा. . . साहित्य. . ऐतिहासिक. . . सांस्कृतिक लोक परंपरा के संग मिथिलाक्षर के सेहो शामिल कएल गेल अछि. इग्नू के पाठ्यक्रम बड़ नीक होएत अछि. एहि ठाम सं पढ़ाई करय वाला छात्र के इग्नू के ओर सं स्टडी मैटेरियल देल जाएत अछि. जे उच्च स्तर के होएत अछि.
 मैथिल लोक के लेल एकटा नीक खबर अछि. आकाशवाणी केंद्र दरभंगा सं आब मैथिली मे सुगम संगीत के प्रसारण होएत. शुरू मे मैथिली सुगन संगीत के प्रसारण दु दिन होएत जकरा बाद मे बढ़ा कs सभ दिन करि देल जाएत. एहि मे मैथिली गीतनाद. . . भजन. . . गजल के प्रसारण होएत. एहि कदम सं त मैथिलीक लोकप्रियता त बढ़बे करत गायक. . . संगीतकार आओर गीतकार सभ के रोजगार सेहो मिलतन्हि. दरभंगा आओर आसपास के इलाका के लोक सभ एकर फायदा उठा सकय छथिन्ह. एकटा नीक गप्प आओर ई अछि जे एकटा गीतकार सं साल मे पांचेटा गीत लेल जएतन्हि . एकर फायदा ई होएत जे साल मे सय. . . सवा सय कलाकार के. . . गीतकार के मौका मिलतन्हि. गीतकार के गीत के सवा 6 सय रुपया के हिसाब सं पाई देल जएतन्हि. एकरे संग गायक के साढ़े 9 सय आओर संगीतकार के साढ़े बारह सय रुपया देल जाएत. एकरा लेल कलाकार के चयन आओर स्वर परीक्षा प्रक्रिया शुरू कs देल गेल अछि. आवेदन लेल जा रहल अछि. 24 फरवरी सं 27 फरवरी धरि स्वर परीक्षा लेल जाएत. चुनल कलाकार के डाक आओऱ फोन सं सूचित करि देल जाएत.
 दरभंगा आकाशवाणी सं मैथिली मे समाचार बुलेटिन शुरू होए के बादहिं सं मैथिली मे सुगम संगीत के कार्यक्रम शुरू करय के मांग भs रहल छल. आकाशवाणी महानिदेशालय सं एकर अनुमति सेहो मिलि गेल अछि. मैथिली के मान्यता मिलला केर बाद सं एकर विकास के लेल काज भs रहल अछि. आगां जाs क मैथिली के आओर कार्यक्रम सभ शुरू भs सकैत अछि. बस बीच. . . बीच मे नेता सभ. . . अफसर सभ के हुरकारैत रहय के जरूरत अछि.
 ई जानतहिं कि जिनका बारे मे शिकायत करबन्हि ओ बाद मे हमरा सं झगड़ा करत. . . हमेशा के लेल ओ हमर दुश्मन बनि जाएत लोक हिम्मत कs रहल छथिन्ह. अहां के ई गप्प ओनरगर लगि सकैत अछि. मुदा गाम घर के लोक अखनो एहन हाल मे छथिन्ह जे बड़का लोक. . . हाकिम. . . दरोगा. . . अफसर. . . नेता के खिलाफ खुलि कs नहिं बोलय छथिन्ह. मुंह के पाछां भले बड़का- बड़का हांकि देताह मुदा मुंह पर किछ कहय सं बचताह. आओर ओहि मे दीन-हीन हाल मे रहय वाला लोक त कहबे नहिं करु. गाम घऱ मे जिनका ओतय काज करय छथिन्ह. . . सभ के मालिके बुझय छथिन्ह. अगर मालिके के शिकायत करताह त कतय कमयताह आओर कतय खयताह. जल मे रहि क मगर सं बैर नहिं राखल जा सकय अछि. सामाजिक ताना- बाना के ई मामला लोक के सोचय पड़य छनि. भ्रष्टाचार. . . रिश्वत. . . ठगनाय ई सभ नहिं रुकय के बड़का कारण अछि ई. जे कमजोर लोक धम्मगर लोक. . . बलगर लोक के खिलाफ किछ बाजय सं बचय छथिन्ह. किएक त रहय के त अछि हिनके सभ के संग. कोनो छोट- मोट काज के लेल हिनके सभ के आगां हाथ पसारय पड़ैत अछि. त मुख्यमंत्री के आगां सभ लोक त नहिं किछ लोक हिम्मत जरूर क s रहल छथिन्ह. मुख्यमंत्री जी के कइटा अफसर के सस्पैंड करला सं लोक के बल मिलल अछि. खुलि रहल छथिन्ह. मुख्यमंत्री जी सेहो लोक के हिम्मत दिलाबय लेल कहय छथिन्ह खुलि कs बोलुं. . . हम छी नहिं.
 मुख्यमंत्री जतय रात्रि विश्राम करय छथिन्ह ओतय राति मे लोक संगीत के कार्यक्रम सेहो होएत अछि. लोक सभ सं चर्चा होएत अछि. भोरे- भोर निकलि जाए छथिन्ह गाम घुमय लेल. . . गाम घुमय के क्रम मे बेसि कs ओ दलित बस्ती दिस जाए छथिन्ह. लोक सभ सं मिलय छथिन्ह. हुनकर परेशानी के बारे मे जानय छथिन्ह. ककरो पास राशन कार्ड नहिं छै. . . त ककरो डीलर चीनी. . . मटिया तेल नहिं दैत छै. ककरो लाल कार्ड नहिं बनल अछि. त ककरो इंदिरा आवास योजना के पाई नहिं मिलल. ककरो पेंशन के पाई रुकल अछि त कोनो ठाम स्कूल मे मास्टर साहेब पढ़ाबय नहिं आबय छथिन्ह. त कतहुं स्वास्थ्य केंद्र मे डॉक्टर साहेब नहिं रहय छथिन्ह. कोनो गाम मे खरंजा नहिं छै त कोनो ठाम बिजली के ट्रांसफर्मर जलल अछि. एक के बाद एक परेशानी. . . शिकायत मुख्यमंत्री के सुनय लेल मिलि रहल छनि. मुख्यमंत्री जी तत्काल एकरा दूर करय के कोशिश सेहो करय छथिन्ह. नहिं त अफसर सभ के जरूरी निर्देश दैत जाए छथिन्ह.
 अहां सोचिऔ कि ई सभ राजधानी पटना सं कहिऔ विकास यात्रा मे नीतीश कुमारसंभव छल. खर्च के लs क जे हो हल्ला भs रहल अछि ओ सही नहिं अछि किएक स सरकार लोकक कल्याण के लेल हजारो करोड़ रुपया के योजना लाबैत अछि. . . लोकक कल्याण के लेल हजारो करोड़ रुपया खर्च होएत अछि. आओर एहि मे जतेक खर्च भs रहल अछि ओकर लाभ त सीधा लोक के मिलि रहल छनि. संगहि विकास यात्रा जेहि -जेहि रास्ता सं गुजरि रहल अछि अफसर सभ ओकरा चमकाबय मे सेहो लागल रहय छथिन्ह. एहि सं सड़क. . . बिजली. . . पानि के मामला मे किछ सुधार सेहो भs रहल अछि. जे होए अपना तरहक ई अलगे यात्रा अछि. 